Klubben ble dannet den 1. mars 1990 som et rent futsallag under navnet Orljonok (russ. Орлёнок = liten ørn), delvis inspirert av et lokalt fotballag. Futsallaget gjorde sakene sine bra både i Russland og utenfor. I 1994 skiftet klubben navn til Nadesjeda (russ. Надежда = Håp). Det var imidlertid først i 1998 at laget skiftet til tradisjonell fotball, og allerede året etter debuterte de e den øverste divisjonen. Der holdt de seg til 2001, da laget, under navnet Nadesjda-Gudok (russ. Надежда-Гудок = Håpets sirene (omtr.)) rykket ned av økonomiske grunner. To år senere fikk laget støtte av Moskva oblast til å satse igjen, denne gangen under sitt nåværende navn.